CELEX: 32014R1292
Language: fi
Date: 2014-07-17 00:00:00
Title: Komission delegoitu asetus (EU) N:o 1292/2014, annettu 17 päivänä heinäkuuta 2014 , edellytyksistä tiettyjen pinnoittamattomien puisten lattiapäällysteiden luokittelulle standardin EN 14342 mukaisesti ilman lisätestausta niiden paloteknisen käyttäytymisen osalta  ETA:n kannalta merkityksellinen teksti

5.12.2014   
            
            
               FI
            
            
               Euroopan unionin virallinen lehti
            
            
               L 349/27
            
         KOMISSION DELEGOITU ASETUS (EU) N:o 1292/2014,
   annettu 17 päivänä heinäkuuta 2014,
   edellytyksistä tiettyjen pinnoittamattomien puisten lattiapäällysteiden luokittelulle standardin EN 14342 mukaisesti ilman lisätestausta niiden paloteknisen käyttäytymisen osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rakennustuotteiden kaupan pitämistä koskevien ehtojen yhdenmukaistamisesta ja neuvoston direktiivin 89/106/ETY kumoamisesta 9 päivänä maaliskuuta 2011 annetun Euroopan parlamentin ja neuvoston asetuksen (EU) N:o 305/2011 (1) ja erityisesti sen 27 artiklan 5 kohdan,
   sekä katsoo seuraavaa:
   
               (1)
            
            
               Komission päätöksellä 2000/147/EY (2) perustettiin rakennusalan tuotteiden paloteknistä käyttäytymistä koskeva luokitusjärjestelmä. Puiset lattiapäällysteet kuuluvat niihin rakennustuotteisiin, joihin kyseistä päätöstä sovelletaan.
            
         
               (2)
            
            
               Testit ovat osoittaneet, että yhdenmukaistetun standardin EN 14342 piiriin kuuluvien puisten lattiapäällysteiden palotekninen käyttäytyminen on vakaa ja ennustettavissa, kunhan ne täyttävät tietyt edellytykset, jotka koskevat puun tiheyttä, lattiapäällysteen paksuutta ja tuotteen loppukäyttöä.
            
         
               (3)
            
            
               Yhdenmukaistetun standardin EN 14342 piiriin kuuluvien puisten lattiapäällysteiden pitäisi sen vuoksi katsoa olevan päätöksessä 2000/147/EY vahvistettujen paloteknistä käyttäytymistä koskevien luokkien mukaisia kyseisten edellytysten mukaisesti ilman, että vaadittaisiin lisätestausta,
            
         ON HYVÄKSYNYT TÄMÄN ASETUKSEN:
   1 artikla
   Yhdenmukaistetun standardin EN 14342 piiriin kuuluvien puisten lattiapäällysteiden, jotka täyttävät liitteessä vahvistetut edellytykset, on katsottava olevan liitteessä esitettyjen suoritustasoluokkien mukaisia ilman testausta.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä heinäkuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 88, 4.4.2011, s. 5.
   
      (2)  Komission päätös 2000/147/EY, tehty 8 päivänä helmikuuta 2000, neuvoston direktiivin 89/106/ETY soveltamisesta rakennustuotteiden paloteknistä käyttäytymistä koskevan luokituksen osalta (EYVL L 50, 23.2.2000, s. 14).
   
      LIITE
      
                  Tuote (1)
                      (7)
                  
               
               
                  Tuotetiedot (4)
                  
               
               
                  Keskitiheys vähintään (5)
                  
                  (kg/m3)
               
               
                  Kokonaispaksuus vähintään
                  (mm)
               
               
                  Loppukäytön olosuhteet
               
               
                  Lattiapäällysteen luokka (3)
                  
               
            
                  Puinen lattiapäällyste
               
               
                  Puinen lattiapäällyste, mäntyä tai kuusta
               
               
                  Mänty: 480
                  Kuusi: 400
               
               
                  14
               
               
                  Alle ei jätetä ilmarakoa
               
               
                  Dfl-s1
               
            
                  Puinen lattiapäällyste
               
               
                  Puinen lattiapäällyste, pyökkiä, tammea, mäntyä tai kuusta
               
               
                  Pyökki: 700
                  Tammi: 700
                  Mänty: 430
                  Kuusi: 400
               
               
                  20
               
               
                  Alle jätetään ilmarako tai alle ei jätetä ilmarakoa
               
               
                  Dfl-s1
               
            
                  Puuparketit
               
               
                  Puinen (yksikerroksinen) parketti, pähkinäpuuta
               
               
                  650
               
               
                  8
               
               
                  Liimataan alustalle (6)
                  
               
               
                  Dfl-s1
               
            
                  Puuparketit
               
               
                  Puinen (yksikerroksinen) parketti, tammea, vaahteraa tai saarnea
               
               
                  Saarni: 650
                  Vaahtera: 650
                  Tammi: 720
               
               
                  8
               
               
                  Liimataan alustalle (6)
                  
               
               
                  Dfl-s1
               
            
                  Puuparketit
               
               
                  Monikerroksinen parketti, jonka ylin kerros tammea, vähintään 3,5 mm
               
               
                  550
               
               
                  15 (2)
                  
               
               
                  Alle ei jätetä ilmarakoa
               
               
                  Dfl-s1
               
            
                  Puiset lattiapäällysteet ja parketit
               
               
                  Puiset lattiapäällysteet ja parketit, joita ei ole täsmennetty edellä
               
               
                  400
               
               
                  6
               
               
                  Kaikki
               
               
                  Efl
                  
               
            
         (1)  Asennus standardin EN ISO 9239-1 mukaisesti vähintään luokan D-s2, d0 alustalle, jonka vähimmäistiheys on 400 kg/m3 tai joka asennetaan siten, että alle jätetään ilmarako (vähimmäiskorkeus 30 mm).
      
         (2)  Mukaan voidaan lukea vähintään Efl-luokan välikerros, jonka enimmäispaksuus on 3 mm ja vähimmäistiheys 280 kg/m3.
      
         (3)  Luokat on annettu päätöksen 2000/147/EY liitteen taulukossa 2.
      
         (4)  Ilman pinnoitetta.
      
         (5)  Vakioitu standardin EN 13238 mukaisesti (suhteellinen kosteus 50 %, 23 °C).
      
         (6)  Alustan on kuuluttava vähintään luokkaan D-s2, d0.
      
         (7)  Koskee myös porrasaskelmia.